ถ้านึกถึงทะเล ก็ต้องนึกถึงอาหารทะเลสดๆ หวานๆ น้ำจิ้มซีฟู้ดอร่อยๆ แค่นึกถึงก็เปรี้ยวปากแล้วค่ะ..แล้วถ้าใครที่คิดมีแพลนอยากมาเที่ยวหัวหิน และคิดไม่ออกอยากทานร้านไหนที่สามารถไปเลือกกุ้ง หอย  ปู หรือปลาสดๆได้เอง อยากทานที่ร้านหรืออยากจะนำกลับไปทานที่รีสอร์ทก็สามารถเลือกเมนูให้เค้าทำได้เลย..งั้นขอแนะนำไป The Sea Market Hua Hin ซึ่งเราสามารถไปเลือกพวกกุ้ง หอย ปู ปลา เลือกได้ตามไซส์ และน้ำหนักเป็นกิโล ซึ่งบอกเมนูได้เลยว่าอยากให้ทำอะไร แบบไหน คิดค่าบริการทำกลับบ้านอย่างละ 50 บาท สำหรับเมนูที่ได้ลองทานก็จะมีหอยตลับผัดพริกเผา (ออกหวานๆหน่อย อร่อยดีค่ะ), กุ้งเผา, ปลาตาเดียวทอดน้ำปลา (ทางร้านแนะนำว่าปลาตาเดียวอร่อยสุด), ผัดกะเพราทะเล(อร่อยค่ะ), ปลาหมึกย่าง, ปลาหมึกนึ่งมะนาว(ธรรมดาค่ะ) และข้าวผัดปู น้ำจิ้มซีฟู้ดถือว่าจัดจ้านถึงใจค่ะ โดยรวมๆ แล้วรสชาติก็อร่อยดีค่ะ ส่วนเรื่องราคาก็ถือว่าไม่แพงมากน่าไปลองทีเดียวค่ะ!!!